Nafarroako Parlamentuko Eskubide Sozialetako Batzordeak, 2020ko urriaren 27an egindako bileran, honako erabaki hau onetsi zuen: “Erabakia. Horren bidez, Nafarroako Gobernua premiatzen da baliabideen eta neurri urgenteen sorta presta dezan, zaharren ongizate emozionalari, psikologikoari eta sozialari dagokienez COVID-19a izaten ari den ondorio negatiboak arintzeko eta prebenitzeko”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“1. Nafarroako Parlamentuak Nafarroako Gobernua premiatzen du pandemiak iraun bitartean baliabideen eta neurri urgenteen sorta presta dezan, zaharren ongizate emozionalari, psikologikoari eta sozialari dagokienez COVID-19a izaten ari den ondorio negatiboak arintzeko eta prebenitzeko. Neurri horien artean proposatzen dugu aisialdiko jarduera seguruen egitarau bereziak eta COVID-19aren albo-ondorioak minimizatzeko laguntza psikologikoko programak antola daitezela, prebentzio neurriak eta gida informatiboak jendarteratu daitezela pandemia-egoeran osasun integrala sustatzeko eta antsietateari eta isolamendu sozialari aurre egin ahal izateko.

2. Nafarroako Parlamentuak Nafarroako Gobernua premiatzen du albait azkarren deitu dezan Adinekoen Kontseilua, proposatutako neurriak elkarrekin lantzeko”.

Iruñean, 2020ko urriaren 28an

Lehendakaria: Unai Hualde Iglesias